“กทพ.” เว้นค่าผ่านทาง “มอเตอร์เวย์” 2 สาย ช่วงหยุดยาว 24-29 ก.ค. ทางด่วนขึ้นฟรี 2 วัน
“กทพ.” เว้นค่าผ่านทาง “มอเตอร์เวย์” 2 สาย ช่วงหยุดยาว 24-29 ก.ค. ทางด่วนขึ้นฟรี 2 วัน
“กทพ.” เว้นค่าผ่านทาง “มอเตอร์เวย์” 2 สาย ช่วงหยุดยาว 24-29 ก.ค. ทางด่วนขึ้นฟรี 2 วัน
21 ก.ค. 2563

รายงานข่าวการทางพิเศษแห่งประเทศไทย (กทพ.) แจ้งว่า กทพ.และ กระทรวงคมนาคม จะยกเว้นค่าผ่านทางพิเศษในช่วงวันหยุดต่อเนื่องของทางพิเศษบูรพาวิถี (ทางพิเศษสายบางนา-ชลบุรี) และทางพิเศษกาญจนาภิเษก (บางพลี-สุขสวัสดิ์) ตั้งแต่เวลา 00.01 น. ของวันที่ 24 กรกฎาคม 2563 จนถึงเวลา 24.00 น. ของวันที่ 29 กรกฎาคม 2563 รวม 6 วัน ตามแนวทางเดียวกับกรมทางหลวงที่ยกเว้นค่าผ่านทางของทางหลวงพิเศษ (มอเตอร์เวย์) หมายเลข 7 และหมายเลข 9 เพื่ออำนวยความสะดวกในการเดินทางของประชาชนและช่วยแก้ปัญหาการจราจรหน้าด่านเก็บค่าผ่านทางพิเศษ
รวมถึงจะยกเว้นค่าผ่านทางของทางพิเศษเฉลิมมหานคร ทางพิเศษศรีรัช และทางพิเศษอุดรรัถยา ในวันที่ 27 – 28 กรกฎาคม2563 ซึ่งเป็นวันหยุดราชการตามประกาศของสำนักนายกรัฐมนตรีที่ กทพ. บริษัท ทางด่วนและรถไฟฟ้ากรุงเทพ จำกัด (มหาชน)(BEM) และบริษัท ทางด่วนกรุงเทพเหนือ (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน-ปากเกร็ด (ทางพิเศษอุดรรัถยา) ฉบับแก้ไขใหม่ อีกด้วย
ทั้งนี้ ในระหว่างวันหยุดต่อเนื่องดังกล่าว กทพ. ได้เตรียมความพร้อมเพื่ออำนวยความสะดวกและรองรับ การเดินทางของประชาชนผู้ใช้ทางพิเศษด้วยมาตรการต่างๆ อาทิ มาตรการอำนวยความสะดวกและความปลอดภัย ด้านการจราจร มาตรการเพิ่มความปลอดภัยในการเดินทาง มาตรการอำนวยความสะดวกด้านการจัดเก็บค่าผ่านทางพิเศษ ตลอดจนการประชาสัมพันธ์ข้อมูล ข่าวสาร แก่ผู้ใช้ทางพิเศษผ่านช่องทางต่างๆ รวมถึงจัดเตรียมเจ้าหน้าที่ทั้งพนักงานกู้ภัย พนักงานจัดการจราจร พนักงานประจำศูนย์ควบคุมทางพิเศษ พนักงานประจำศูนย์บริการข้อมูลผู้ใช้ทางพิเศษ EXAT Call Center : 1543 คอยให้บริการตลอด 24 ชั่วโมงด้วย